ขอสอบถามคุณค่ะ พึ่งเป็นประจำเดือนล่าสุดวันที่ 8-14/4 และกินยาคุมแผงใหม่ต่อปกติ แต่จู่ ๆ วันที่ 30/4 ปวดท้องน้อยและปวดหลัง ปรากฎว่าประจำเดือนมากระปริบกระปรอยและมีสีเข้มมาก และยาคุมยังไม่หมด สาเหตุเกิดมาจากอะไรค่ะ
สวัสดีค่ะ การมีเลือดออกผิดปกติทางช่องคลอดในขณะที่ยังรับประทานยาคุมกำเนิดอยู่นั้น อาจเกิดจาก ผลข้างเคียงของการใช้ยาคุมกำเนิดเอง มักเป็นเลือดออกแค่กระปริดกระปรอยติดกางเกงใน สุดท้ายแล้วมักจะหายไปได้เอง สาเหตุอื่นๆเช่น ความผิดปกติที่มดลูกหรือรังไข่ต่างๆ ได้แก่ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบหากเลือดออกมาเล็กน้อย หยุดได้เอง แนะนำการกินยาคุมต่อเนื่องไปจนหมดแผง และสังเกตรอบเดือนช่วงหมดยาคุมที่เป็นเม็ดฮอร์โมนอีกครั้ง แต่ถ้าเลือดออกเยอะ ปวดท้องน้อยมากอาจมีพยาธิสภาพใดๆที่มดลูกหรือรังไข่ ที่ควรรีบไปพบแพทย์เพื่อตรวจเพิ่มเติม